
Dopolnjen osnutek odloka o spremembah in dopolnitvah Odloka o spremembi zazidalnega načrta za del območja obrtne cone Murska Sobota – sever  (poslovni objekt) 
	
	 J A V N A   R A Z G R N I T E V

O B R A Z L O Ž I T E V 


PRAVNA PODLAGA 

Postopek izdelave in sprejemanja predmetnega akta poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08-ZVO-1B, 108/09; 80/10-ZUPUDPP in 43/11-ZKZ-C, 57/12, 57/12 - ZUPUDPP-A, 109/12, 35/13 - Skl.US) in na podlagi Pravilnika o vsebini, obliki in načinu priprave občinskega podrobnega prostorskega načrta (Uradni list RS, št. 99/2007). V skladu s 96. členom ZPNačrt se bo novi akt Spremembe in dopolnitve Odloka o spremembi zazidalnega načrta za del območja obrtne cone Murska Sobota – sever  (poslovni objekt) štel za občinski podrobni prostorski načrt (OPPN).

Prostorski akt, katerega se s tem postopkom spreminja in dopolnjuje, je bil sprejet z Odlokom o sprejetju zazidalnega načrta za obrtno cono Murska Sobota – sever (Uradni list RS, št. 39/1997) ter odlokom o spremembi zazidalnega načrta za del območja obrtne cone Murska Sobota – sever (Uradni list RS, št. 41/2004, popr. 62/2004) in Odlokom o spremembi zazidalnega načrta za del območja obrtne cone Murska Sobota – sever (Cestno podjetje in OMV) (Uradni list RS, št. 29/2005).
Z uveljavitvijo sprememb in dopolnitev zazidalnega načrta se bo delno preklical prostorski akt Odlok o spremembi zazidalnega načrta za del območja obrtne cone Murska Sobota – sever (Uradni list RS, št. 41/2004, popr. 62/2004) v delu, ki se bo na novo definiral.

V občinskem prostorskem načrtu Mestne občine Murska Sobota – OPN (Uradni list RS, št. 63/2014) je predmetno območje opredeljeno kot zazidljivo. Območje spada v enoto urejanja prostora SO80, s podrobnejšo namensko rabo BD – površine drugih območij (nakupovalni centri in podobno). V določbah 89. člena OPN je navedeno, da se upoštevajo prostorsko izvedbeni pogoji, ki so določeni v veljavnih zazidalnih načrtih. 
RAZLOGI IN CILJI ZA SPREJEM AKTA

Investitor poslovnega objekta želi na svoji parceli graditi večji objekt kot ga veljavni prostorski akt dovoljuje. Čeprav določbe veljavnega akta dovoljujejo nekatera odstopanja, povečevanje maksimalnih gabaritov ni dovoljeno. Za pridobitev gradbenega dovoljenja je tako potrebna sprememba določb veljavnega akta. Ker se spremembe in dopolnitve zazidalnega načrta nanašajo samo na posamični poseg v prostor, ki ne vpliva na celovitost načrtovanih prostorskih ureditev ter na rabo sosednjih zemljišč in objektov, se izvede skrajšani postopek sprememb in dopolnitev zazidalnega načrta. 

Ob uveljavitvi tega novega akta bodo določila trenutno veljavnega odloka v delu, ki se bo na novo urejal, preklicana. 

OCENA STANJA

Na predmetnem ožjem območju, kjer je po veljavnem prostorskem aktu že predvidena gradnja novega poslovnega objekta v dimenzijah 13,00 x 13,00 m, investitor želi zgraditi večji objekt v dimenzijah cca. 18,40 x 27,00 m. Gradnja je predvidena na parcelah št. 3524/47 in 3536/1, obe k.o. Murska Sobota. 

Zemljišče je stavbno, vendar še nepozidano. V neposredni bližini je obstoječa komunalna infrastruktura in zagotovljeni dostopi na javne poti. 
FINANČNE IN DRUGE POSLEDICE

Izdelavo spremembe zazidalnega načrta ter potrebne strokovne podlage financira investitor. 

PRIPRAVLJAVEC, NAROČNIK TER IZDELOVALEC PROSTORSKEGA AKTA

Pripravljavec prostorskega akta je Mestna občina Murska Sobota.

Pobudo za izdelavo novega prostorskega akta je podal investitor oz. pobudnik MURSKA-TRANSPORT, Branko Cipot s.p., Murska Sobota, ki je tudi zagotovil sredstva za izdelavo akta.

Osnutek prostorskega akta je izdelal PROJEKTIVNI BIRO LAZAR, d.o.o. iz Murske Sobote.
POSTOPEK IZDELAVE PROSTORSKEGA AKTA

V tabeli so navedena že izvedena dejanja in še potrebne nadaljnje aktivnosti:

	10.1.2014
	Pobuda investitorja z idejno zasnovo 

	 21.5.2014
	Župan sprejel Sklep o pričetku

	20.6.2014
	Objava Sklepa o pričetku, Uradni list RS, št. 45/2014

	24.6.2014
	Sklep o pričetku objavljen na občinskem spletu

	›
	Priprava osnutka akta 

	28.11.2014
	Vloga za izdajo in pridobitev smernic NUP v roku 15 dni in vloga na MOP za izdajo odločbe glede izdelave CPVO

	1.12.2014
	MOMS izda svoje smernice k aktu

	4.12.2014
	Odločba MOP – št. 35409-264/2014/2,  da CPVO ni treba izvesti

	›
	Načrtovalec PB Lazar posreduje vse zbrane smernice

	›
	Priprava dopolnjenega osnutka spr. ZN in usklajevanje s posameznimi nosilci urejanja prostora 

	30.12.2014
	Župan sprejel Sklep z javnim naznanilom glede javne razgrnitve in javne obravnave

	15.1.2015
	V Soboških novinah podana objava glede javne razgrnitve in javne obravnave

	19.1.2015
	Sklep o javni razgrnitvi objavljen v Uradnem listu RS, št. 4/2015

	20.1.2015
	Sklep z javnim naznanilom o javni razgrnitvi objavljen na občinskem spletu in na oglasni deski MOMS

	27.1.– 11.2.
	Javna razgrnitev na sedežu MČ in uprave MOMS  -  najmanj 15 dni

	›
	Poslana vabila svetnikom in medijem

	›
	Objave vabil na javno obravnavo v medijih

	4.2.2015
	Javna obravnava –  velika dvorana MOMS ob 18.00 uri

	›
	Priprava stališč do pripomb

	
	Odbor za urbanizem in urejanje prostora ter gospodarsko infrastrukturo, pred sejo

	
	I. obravnava odloka ter stališč do pripomb, na seji Mestnega sveta

	
	Javna objava stališč do pripomb na spletni strani občine in na oglasni deski MOMS

	
	Pridobitev vseh pozitivnih mnenj na korigiran predlog v roku 15 dni

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS in na spletni strani občine


OPIS ZASNOVE

Predmet izdelave sprememb in dopolnitev ZN je glede na pobudo, izdelati nova določila za umestitev poslovnega objekta na območje, ki je sicer stavbno in nepozidano. 

V veljavnem prostorskem aktu je trgovsko poslovni objekt že predviden, vendar se s to spremembo nekoliko povečajo dimenzije.

Predvidena je gradnja objekta velikosti 18,40 x 27,00 m. Na vzhodnem robu se tlorisni gabarit objekta prilagaja liniji varovalnega območja obstoječega 110kV daljnovoda, severo-zahodna gradbena linija objekta je usklajena z gradbeno linijo obstoječih objektov.

Predvideni objekt se lahko zgradi v maksimalno treh poslovnih etažah nad terenom (P+2), s tem, da največja višina ne sme presegati višine obstoječih poslovnih objektov znotraj kompleksa; to je 12 m nad terenom. Predvidena je izvedba ravne strehe z minimalnim naklonom ali dvokapne strehe (naklon do 20°) zakrite z atiko.

Vse ostale ureditve znotraj območja, predvidene z veljavnim prostorskim aktom ostajajo nespremenjene.

CELOVITA PRESOJA VPLIVOV NA OKOLJE 

Ministrstvo za okolje in prostor, Direktorat za okolje je izdal odločbo št. št. 35409-264/2014/2 z dne 1.12.2014 s katero se je ugotovilo, da izdelava celovite presoje vplivov na okolje ni potrebna. 

SMERNICE K IZDELAVI PROSTORSKEGA AKTA

V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Vsi so svoje smernice podali in v pripravljenem gradivu so podani pogoji tudi upoštevani. 
OBSEG GRADIVA ZA JAVNO RAZGRNITEV
· Sklep z javnim naznanilom o javni razgrnitvi osnutka sprememb in dopolnitev Odloka o spremembi zazidalnega načrta za del območja obrtne cone Murska Sobota – sever  (poslovni objekt);  (Uradni list RS, št. 4/2015);

· osnutek odloka o spremembah in dopolnitvah Odloka o spremembi zazidalnega načrta za del območja obrtne cone Murska Sobota – sever  (poslovni objekt); 
· Obrazložitev prostorskega načrtovalca PROJEKTIVNI BIRO LAZAR, d.o.o. ;
· Obrazložitev Mestne uprave MOMS – postopki izdelave akta;
· Odlok o spremembi zazidalnega načrta za del območja obrtne cone Murska Sobota – sever (Uradni list RS, št. 41/2004) - stari odlok, ki se ga s tem postopkom spreminja;
· GRAFIČNO GRADIVO:

- pregledna situacija – širše območje,
- ureditvena situacija z novim posegom,
- prikaz območja na letalskem posnetku,
- Ureditvena situacija – ZN iz leta 2004.
Pripravili:

Oddelek za infrastrukturo, okolje in prostor ter gospodarske javne službe, Mestna občina Murska Sobota 
ter izdelovalec akta PROJEKTIVNI BIRO LAZAR, d.o.o. iz Murske Sobote.

